CELEX: 62010TN0205
Language: bg
Date: 2010-05-04 00:00:00
Title: Дело Т-205/10: Жалба, подадена на 4 май 2010 г. — Cervecería Modelo/СХВП — Plataforma Continental (LA VICTORIA DE MEXICO)

3.7.2010   
            
            
               BG
            
            
               Официален вестник на Европейския съюз
            
            
               C 179/52
            
         Жалба, подадена на 4 май 2010 г. — Cervecería Modelo/СХВП — Plataforma Continental (LA VICTORIA DE MEXICO)
   (Дело Т-205/10)
   2010/C 179/89
   Език на жалбата: испански
   
      Страни
   
   
      Жалбоподател: Cervecería Modelo, SA de CV (представител: C. Lema Devesa, abogado)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Plataforma Continental, SL (Мадрид, Испания)
   
      Искания на жалбоподателя
   
   
               —
            
            
               да се отмени частично Решение от 5 март 2010 г. (преписка R 322/2009-2) на втори апелативен състав на Службата за хармонизация във вътрешния пазар, само в частта, в която се отказва регистрацията на марката „LA VICTORIA DE MEXICO“ за стоки от клас 32 и в следствие от това да се обяви, че тази марка следва да бъде регистрирана, и
            
         
               —
            
            
               да се осъди ответника за заплати съдебните разноски.
            
         
      Правни основания и основни доводи
   
   
      Заявител на марката на Общността: жалбоподателят
   
      Марка на Общността, предмет на спора: словната марка „LA VICTORIA DE MEXICO“ (заявка за регистрация № 4.551.214) за стоки и услуги от класове 25, 32 и 43
   
      Притежател на марката или знака, на която/който е направено позоваване в подкрепа на възражението: PLATAFORMA CONTINENTAL S.L.
   
      Марка или знак, на която/който е направено позоваване в подкрепа на възражението: фигуративната марка на Общността, която съдържа словният елемент „VICTORIA“ (№ 2.632.271) за стоки от класове 31, 32 и 33 и испанската словна марка „VICTORIA“ (№ 1.648.564) за стоки от клас 32
   
      Решение на отдела по споровете: отхвърля изцяло възражението.
   
      Решение на апелативния състав: отменя частично обжалваното решение и отхвърля частично заявлението за регистрация.
   
      Изложени правни основания: неправилно тълкуване и прилагане на член 8, параграф 1, буква б) от Регламент (ЕО) № 207/2009 относно марката на Общността.